CELEX: 31982L0475
Language: el
Date: 1982-06-23 00:00:00
Title: Οδηγία 82/475/EOK της Επιτροπής της 23ης Ιουνίου 1982 περί καθορισμού των κατηγοριών συστατικών που δύνανται να χρησιμοποιηθούν για τη σήμανση των σύνθετων τροφών για οικιακά ζώα

Avis juridique important

|

31982L0475

Οδηγία 82/475/EOK της Επιτροπής της 23ης Ιουνίου 1982 περί καθορισμού των κατηγοριών συστατικών που δύνανται να χρησιμοποιηθούν για τη σήμανση των σύνθετων τροφών για οικιακά ζώα  

Επίσημη Εφημερίδα αριθ. L 213 της 21/07/1982 σ. 0027 - 0028 Φινλανδική ειδική έκδοση: Κεφάλαιο 3 τόμος 15 σ. 0105  Ισπανική ειδική έκδοση: Κεφάλαιο 03 τόμος 25 σ. 0318  Σουηδική ειδική έκδοση: Κεφάλαιο 3 τόμος 15 σ. 0105  Πορτογαλική ειδική έκδοση : Κεφάλαιο 03 τόμος 25 σ. 0318 

ΟΔΗΓΙΑ ΤΗΣ ΕΠΙΤΡΟΠΗΣ της 23ης Ιουνίου 1982 περί καθορισμού των κατηγοριών συστατικών που δύνανται να χρησιμοποιηθούν για τη σήμανση των συνθέτων τροφών για οικιακά ζώαΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  την οδηγία 79/373/ΕΟΚ του Συμβουλίου της 2ας Απριλίου 1979 περί εμπορίας των συνθέτων ζωοτροφών (1), όπως τροποποιήθηκε τελευταία από την οδηγία 80/695/ΕΟΚ της Επιτροπής (2), και ιδίως το άρθρο 10 περίπτωση β,  Εκτιμώντας:  ότι οι διατάξεις της προαναφερόμενης οδηγίας προβλέπουν ότι τα Κράτη μέλη δύνανται να απαιτήσουν ή να αποδεχθούν τη δήλωση των συστατικών που χρησιμοποιούνται για την παρασκευή των συνθέτων ζωοτροφών- ότι, αναμένοντας τη θέσπιση κοινοτικών διατάξεων, τα  Κράτη μέλη δύνανται να αποδεχθούν την αντικατάσταση της δηλώσεως των συστατικών από αυτήν των κατηγοριών που περιλαμβάνουν τα συστατικά ομαδοποιημένα- ότι οι εθνικές διατάξεις ορισμένων Κρατών μελών επιτρέπουν την ομαδοποίηση των συστατικών σε διάφορες κατηγορίες- ότι είναι, συνεπώς, απαραίτητο να οριστούν για αυτό το θέμα όμοιες διατάξεις σημάνσεως, ώστε να διευκολυνθούν οι συναλλαγές μεταξύ των  Κρατών μελών- ότι αυτοί οι κανόνες εφαρμόζονται αποκλειστικά στις σύνθετες τροφές που προορίζονται για τα οικιακά ζώα- ότι κάθε κανονισμός σχετικά με την σήμανση (ετικετάρισμα) των συνθέτων τροφών πρέπει, κατά κύριο λόγο, να επιτρέπει την καλή πληροφόρηση των ατόμων που χρησιμοποιούν αυτά τα προϊόντα- ότι η ένδειξη μιας κατηγορίας δεν δύναται να δοθεί παρά μόνο εφόσον το ή τα συστατικά που χρησιμοποιούνται καλύπτονται από τον ορισμό αυτής της κατηγορίας- ότι, κατ' αναλογία προς τις διατάξεις που προβλέπονται για τη δήλωση των συστατικών, ο κατάλογος των κατηγοριών δίνεται, σύμφωνα με τις διατάξεις που προβλέπονται από τα Κράτη μέλη, είτε με την ένδειξη της περιεκτικότητάς τους είτε κατά ελαττουμένη τάξη  συμμετοχής των κατηγοριών μέσα στη σύνθετη τροφή- ότι, εντούτοις, δεν είναι δυνατόν να καθιερωθούν κατηγορίες που να καλύπτουν όλα τα συστατικά από τα οποία συνίστανται οι σύνθετες τροφές- ότι, συνεπώς, ο παρασκευαστής πρέπει να αναφέρει επιπλέον τα συστατικά που δεν ανήκουν σε καμιά από τις κατηγορίες  που καθορίζονται στο παράρτημα- ότι τα μέτρα που προβλέπονται στην παρούσα οδηγία είναι σύμφωνα με τη γνώμη της Μόνιμης Επιτροπής Ζωοτροφών,  ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:   Άρθρο 1  Σε περίπτωση που, σύμφωνα με τις διατάξεις του άρθρου 5 παράγραφος 7 της οδηγίας 79/373/ΕΟΚ, οι εθνικές διατάξεις των Κρατών μελών προβλέπουν ότι η δήλωση των συστατικών δύναται να αντικατασταθεί από την ένδειξη κατηγοριών που ομαδοποιούν  περισσότερα συστατικά, μόνον οι κατηγορίες που καθορίζονται στο παράρτημα δύνανται να αναγράφονται στη συσκευασία, στο δοχείο ή στην ετικέτα των συνθέτων τροφών για οικιακά ζώα.   Άρθρο 2  Τα Κράτη μέλη θέτουν σε ισχύ, το αργότερο την 1η Ιανουαρίου 1985, τις αναγκαίες νομοθετικές, κανονιστικές ή διοικητικές διατάξεις για την συμμόρφωση προς τις διατάξεις της παρούσας οδηγίας και ενημερώνουν σχετικά την Επιτροπή αμέσως.   Άρθρο 3  Η παρούσα οδηγία απευθύνεται στα Κράτη μέλη.  Έγινε στις Βρυξέλλες, στις 23 Ιουνίου 1982.  Για την Επιτροπή Poul DALSAGER Μέλος της Επιτροπής  (1) ΕΕ αριθ. L 86 της 6. 4. 1979, σ. 30.  (2) ΕΕ αριθ. L 188 της 22. 7. 1980, σ. 23.      ΠΑΡΑΡΤΗΜΑ   Κατηγορίες συστατικών, για τις οποίες ή ένδειξη της κατηγορίας αντικαθιστά εκείνη της ειδικής ονομασίας ενός ή περισσοτέρων συστατικών   "" ID="1">1. Κρέατα και υποπροϊόντα ζώων> ID="2">Όλα τα σαρκώδη τμήματα εσφαγμένων χερσοβίων θερμόαιμων ζώων, νωπά ή διατηρημένα δια κατάλληλης επεξεργασίας, και όλα τα προϊόντα και υποπροϊόντα της μεταποήσεως του σώματος ή μερών του σώματος των  χερσοβίων θερμόαιμων ζώων."> ID="1">2. Γάλα και γαλακτοκομικά προϊόντα> ID="2">Όλα τα γαλακτοκομικά προϊόντα, νωπά ή διατηρημένα δια κατάλληλης επεξεργασίας καθώς και τα παραπροϊόντα της μεταποιήσεώς τους."> ID="1">3. Αυγά και προϊόντα αυγών>  ID="2">Όλα τα προϊόντα αυγών, νωπά ή διατηρημένα δια κατάλληλης επεξεργασίας, καθώς και τα προϊόντα και υποπροϊόντα της μεταποιήσεώς τους."> ID="1">4. Έλαια και λίπη> ID="2">Όλα τα ζωικά ή φυτικά έλαια και λίπη."> ID="1">5. Ζύμες> ID="2">Όλες οι  ζύμες, τα κύτταρα των οποίων έχουν θανατωθεί ή αποξηρανθεί."> ID="1">6. Ιχθύες και υποπροϊόντα ιχθύων> ID="2">Οι ιχθύες ή τα μέρη ιχθύων, νωπά ή διατηρημένα δια κατάλληλης επεξεργασίας, καθώς και τα υποπροϊόντα των μεταποιήσεών τους."> ID="1">7.  Σιτηρά> ID="2">Όλα τα είδη σιτηρών επεξεργασμένα ή μη, ή τα προϊόντα που λαμβάνονται από τη μεταποίηση του αλευρώδους πυρήνα των σιτηρών (ενδοσπερμίου)."> ID="1">8. Λαχανικά> ID="2">Όλα τα είδη λαχανικών και οσπρίων, νωπά ή διατηρημένα δια κατάλληλης  επεξεργασίας."> ID="1">9. Υποπροϊόντα φυτικής προελεύσεως> ID="2">Υποπροϊόντα που προέρχονται από την επεξεργασία των φυτικών προϊόντων, ειδικότερα των σιτηρών, λαχανικών, οσπρίων και των ελαιούχων σπόρων."> ID="1">10. Εκχυλίσματα φυτικών πρωτεϊνών>  ID="2">Όλα τα προϊόντα φυτικής προελεύσεως που οι πρωτεΐνες τους έχουν παραχθεί με εκχύλιση κατόπιν κατάλληλης επεξεργασίας, ώστε να περιέχουν τουλάχιστον 50 % ολική πρωτεΐνη με βάση την ξηρά ουσία, και που δυνατόν να έχουν αναδομηθεί."> ID="1">11.  Ανόργανα συστατικά> ID="2">Όλα τα ανόργανα συστατικά που είναι κατάλληλα για τη διατροφή των ζώων."> ID="1">12. Σάκχαρα> ID="2">Όλοι οι τύποι σακχάρων."> ID="1">13. Οπώρες> ID="2">Όλα τα είδη οπωρών, νωπών ή διατηρημένων δια κατάλληλης  επεξεργασίας."> ID="1">14. Κάρυα> ID="2">Όλοι οι πυρήνες των κελυφωτών καρπών."> ID="1">15. Σπέρματα> ID="2">Όλα τα σπέρματα, ολόκληρα ή χονδροειδώς αλεσμένα."> ID="1">16. Φύκια> ID="2">Όλα τα είδη φυκιών, νωπά ή διατηρημένα δια κατάλληλης  επεξεργασίας."> ID="1">17. Μαλάκια και μαλακόστρατα> ID="2">Όλα τα μαλάκια, μαλακόστρατα και οστρακοφόρα, νωπά ή διατηρημένα δια κατάλληλης επεξεργασίας, καθώς και τα προϊόντα και υποπροϊόντα της μεταποιήσεώς τους."> ID="1">18. Έντομα> ID="2">Όλα τα  είδη εντόμων σε όλα τα στάδια αναπτύξεώς τους."> ID="1">19. Προϊόντα της αρτοποιίας> ID="2">Όλα τα προϊόντα της αρτοποιίας, ως άρτος, γλυκίσματα, καθώς και τα ζυμαρικά.">